# data[].attributes.headline
Prezentácia aktivít na školskej nástenke

# data[].attributes.subject
Prezentácia aktivít na školskej nástenke

# data[].attributes.headline
Rozlúčkové posedenie a vyhodnotenie aktivít ♥

# data[].attributes.subject
Rozlúčkové posedenie a vyhodnotenie aktivít ♥

# data[].attributes.body
Záver školského roka sme si spríjemnili spoločným posedením, na ktorom sme hodnotili uplynulé aktivity a akcie.

Rozlúčili sme sa tiež s našimi deviatačkami, Kikou a Lili, ktoré od budúceho roka budú navštevovať SŠ.

AKČNÝ ŠKOLSKÝ ROK JE ZA NAMI. KAŽDÉMU JEDNÉMU ČLENOVI PATRÍ OBROVSKÁ POCHVALA ZA KREATIVITU, NÁPADY, OBETAVOSŤ, ...

ĎAKUJEM ZA SPOLUPRÁCU!
MK

# data[].attributes.body
O moderovanie a interview s hráčmi sa postará Kika B.
Členovia ŽŠR tiež pomôžu pri rozhodovaní, zapisovaní výsledkov a burcovaní fanclubu! :-)

# data[].attributes.headline
PREKVAPENIE na Deň učiteľov, 28. 3. 2023

# data[].attributes.subject
PREKVAPENIE na Deň učiteľov, 28. 3. 2023

# data[].attributes.body
Dňa 28. marca 2023 si žiaci prichystali pre svojich učiteľov milé prekvapenie. Výber dátumu nebol náhodný, v tento deň majú učitelia svoj sviatok. Pri tejto príležitosti si žiaci pripravili zaujímavý program a nechýbala ani kávička a malé občerstvenie.

Na heligónke zahrala Victoria zo 7.A a Nelka z 8.A, spevom ich doprevádzala Lili z 9.A.

Futbalové číslo predviedli futbalisti Samko z 5.A, Mário zo 6.A a Maxim zo 7.A.

Báseň predniesol Janko z 8.A. Program moderovala Kristínka z 9.A.

O obsluhu sa postaral Samko zo 6.A, Matias zo 7.A a dievčatá Slávka a Emka z 8.A.

Na záver bol pre učiteľov pripravený kvíz zo všeobecného prehľadu.

Žiakom veľmi pekne ĎAKUJEME za ich ochotu, nasadenie a kreativitu - za príjemné spestrenie nášho sviatku, DŇA UČITEĽOV!

# data[].attributes.body
Dňa 21. 3. 2023, Žiacka školská rada organizovala Ponožkovú výzvu, do ktorej sa mohli žiaci a učitelia zapojiť obutím rozdielnych ponožiek na znak oslavy ľudskej jedinečnosti.

Prečo 21. 3. a prečo ponožky?

Rozdielne ponožky symbolizujú Svetový deň Downovho Syndrómu, pretože ľudia s Downovým Syndrómom majú o jeden 21. chromozóm v tvare ponožky naviac. Majú tri namiesto dvoch. Genetická porucha sa odborne nazýva trizómia 21. chromozómu. Hoci majú niečo navyše, nevyvyšujú sa!

Cieľom výzvy bolo šíriť povedomie o ľuďoch s Downovým syndrómom.

Ich prijatie spoločnosťou, šanca na bežné vzdelávanie, či príležitosť na prácu ešte stále nie je samozrejmosťou. Práve vďaka informovanosti a pozitívnemu príkladu z osobnej skúsenosti môže každý z nás búrať predsudky a pomôcť im, aby sa stali rovnocennými členmi spoločnosti a mohli realizovať svoje sny – žiť plnohodnotný život.

# data[].attributes.headline
Predstavenie členov Žiackej školskej rady v šk. roku 2022/2023

# data[].attributes.subject
Predstavenie členov Žiackej školskej rady v šk. roku 2022/2023

# data[].attributes.body
V žiackej školskej rade (ŽŠR) sa schádzajú žiaci, ktorí boli zvolení vo svojich triedach za zástupcov triednych kolektívov, a pod vedením koordinátorky pani učiteľky Mgr. Martiny Kopálovej sa snažia zmeniť školu tak, aby sa v nej všetci cítili lepšie. ŽŠR ovplyvňuje dianie v škole, komunikuje s vedením školy a s učiteľmi, prináša pripomienky a námety z tried, informuje triedy o dianí v škole, interne pracuje na zlepšovaní zručností členov rady, aby boli schopnými zástupcami tried a efektívne plnili svoju rolu v ŽŠR.

Členmi rady sú zvolení zástupcovia 4. – 9. ročníka. Triedu 4.A zastupuje Ema Kasmanová a Vanesa Dubeňová. V 5.A si spolužiaci zvolili ako zástupcov Samuela Tretinu a Viktóriu Kasmanovú. Žiaci Samuel Jakubský a Mário Hodás zastupujú 6.A. V triede 6.B si žiaci zvolili Timoteja Kaveckého a Nikolu Baránkovú. Matias Hájek a Maxim Kľučik sú zástupcami triedy 7.A. Z triedy 8.A sú členmi ŽŠR Ján Čerňanský a Nela Jasenovská, ktorá je zároveň predsedníčkou ŽŠR. Žiačky Kristína Badžgoňová a Liliana Balážová, podpredsedníčka ŽŠR, zastupujú triedu 9.A.

Prvé stretnutie majú novozvolení členovia úspešne za sebou. Spoločne dali hlavy dohromady a pustili sa do plánovania školského roka. Tešia sa na nové výzvy, spoluprácu s učiteľmi a ostatným spolužiakom prajú úspešný štart do nového školského roka!

# data[].attributes.body
V dňoch od 26. septembra do 5. októbra 2022 sa naša škola zapojila do 8.ročníka Európskeho týždňa športu. Hlavným cieľom bolo rozpohybovať žiakov, podporiť ekologickú dopravu a doviezť sa do školy na kolobežke alebo bicykli. O propagáciu kampane a ranné dozory pri bicykloch sa postarali členovia Žiackej školskej rady. Žiaci, ktorí absolvovali minimálne 5 jázd do školy na bicykli, či kolobežke a zároveň si zasúťažili v prekážkovej dráhe na hodinách Telesnej a športovej výchovy, boli ocenení. Oživením boli tiež vyučovacie hodiny 29. septembra, ktoré viedol skúsený tréner amerického futbalu. Žiaci mali možnosť dozvedieť sa viac o Flagfutbale (bezkontaktnej verzii amerického futbalu) prostredníctvom rôznych pohybových hier a súťaží.

Teší nás záujem žiakov základnej školy, či zamestnancov o zapojenie do súťaže. Nezabúdajme však, že kampaňou to nekončí. Vytvárajme spolu prostredie, v ktorom je cesta do školy bezpečná a pohyb zábavný po celý školský rok!

Mgr. Martina Kopálová

Foto: https://zskamennaporuba.edupage.org/text/?eqa=dGV4dD1zdWJqZWN0cy8zNTAyMQ%3D%3D

# data[].attributes.body
V rámci adventného kalendára členovia ŽŠR každé ráno rozbaľovali salónky s úlohami a čítali ich v rozhlase. Každý deň mal svoju jedinečnú úlohu, ktorá sa na vopred určenej hodine zrealizovala.

Video: https://www.youtube.com/watch?v=3IuvPhzD0SY

# data[].attributes.body
Na začiatku adventu ŽŠR vyhlásila súťaž o najkrajšie vianočné dvere. Každá trieda si vyzdobila svoje dvere originálne. Súťaž vyhodnotil Mikuláš spolu s anjelom a čertom.

Zvíťazila 6.A a vybrané dievčatá z 8.A. Gratulujeme!

video: https://www.youtube.com/watch?v=ZnX2QmztJMA

# data[].attributes.attachment_link.title
Modrá a zelenomodrá Koláž fotiek oceánu Príspevok na Facebook

# data[].attributes.headline
Predvianočné zasadnutie s výrobou pozdravov pre učiteľov

# data[].attributes.subject
Predvianočné zasadnutie s výrobou pozdravov pre učiteľov

# data[].attributes.attachment_link.title
Beige Modern & Minimal Family Photo Collage

# data[].attributes.body
Po dlhej dobe sme sa opäť zabávali - na karnevale. Vstup bol povolený len v maske, žiaci boli naozaj kreatívni. :-)

Členovia Žiackej školskej rady sa na tohtoročnom karnevale postarali o prípravu karnevalu, moderovanie, či hry.

Video: https://www.youtube.com/watch?v=o1RP480PISs

# data[].attributes.body
Týždeň pred sviatkom sv. Valentína, prebiehala na našej škole Valentínska pošta. Žiaci z prvého i druhého stupňa mali možnosť napísať odkaz či pozdrav svojim kamarátom, spolužiakom i pani učiteľkám. Odkazy boli odovzdané členmi Žiackej školskej rady dňa 14. 2. 2023.

# data[].attributes.body
Na Medzinárodný deň žien 8. 3. 2023, chlapci zo Žiackej školskej rady pripravili pre všetky dievčatá, pani vychovávateľky, pani asistentky, pani učiteľky, pani kuchárky a pani upratovačky prekvapenie v podobe sladkého odkazu. Veríme, že každému vyčaril úsmev na tvári!

# data[].attributes.attachment_caption
ĎAKUJEME, ŽE VIDÍTE ŽIVOT AJ Z INEJ STRANY!

# data[].attributes.body
Vo štvrtok, 20. apríla 2023, sa nám spoločne podarilo vyzbierať pre ľudí s rakovinou 573 € v obci Kamenná Poruba a 258,88 € v obci Konská.

ĎAKUJEME všetkým, ktorí prispeli do zbierky na Deň narcisov!